बिना हेलमेट बाइक पर सवारी पड़ी भारी, यूजर्स ने याद दिलाए ट्रैफिक रूल्स
Mumbai Police Action Against Bollywood Stars For Riding Bikes Without Helmets. अमिताभ बच्चन और अनुष्का शर्मा ने सोमवार को ट्रैफिक जाम से बचने के लिए अपनी कार छोड़कर बाइक से लिफ्ट ली। दोनों की तस्वीरें सोशल मीडिया पर खूब वायरल हो रही हैं।
अमिताभ बच्चन और अनुष्का शर्मा ने सोमवार को ट्रैफिक जाम से बचने के लिए अपनी कार छोड़कर बाइक से लिफ्ट ली। दोनों की तस्वीरें सोशल मीडिया पर खूब वायरल हो रही हैं। हालांकि, इस दौरान लोगों ने नोटिस किया कि दोनों ही तस्वीरों में न तो एक्टर ने हेलमेट पहना था और न ही बाइक सवार ने। इसके चलते अब मुंबई पुलिस अनुष्का और अमिताभ पर एक्शन लेने जा रही है।
बता दें कि अमिताभ ने बाइक सवार के साथ जो फोटो शेयर की है, उसमें दोनों ने ही हेलमेट नहीं पहना है, वहीं अनुष्का भी वीडियो में बिना हेलमेट पहने नजर आ रही हैं।
दोनों स्टार्स पर एक्शन लेगी मुंबई पुलिस 
सोशल मीडिया यूजर्स ने दोनों स्टार्स के खिलाफ बिना हेलमेट के बाइक पर बैठने को लेकर शिकायत थी, जिसके बाद मुंबई पुलिस ने यूजर्स के ट्वीट का जवाब देते हुए कहा- ‘हमने इसे ट्रैफिक पुलिस ब्रांच के साथ साझा किया है।’
हेलमेट न पहनने के लेकर सवालों में घिरे बिग बी 
सोशल मीडिया पर फोटो सामने आने के बाद से जहां कुछ यूजर्स अमिताभ के इस जेस्चर की तारीफ कर रहे हैं, तो वहीं कुछ यूजर्स ऐसे भी हैं, जिन्होंने स्टार्स के हेलमेट न पहनने को लेकर कमेंट सेक्शन में उनसे सवाल किया। अमिताभ की फोटो पर एक फैन ने लिखा- ‘हेलमेट कहां है सर।’ दूसरे यूजर ने मुंबई पुलिस के टैग करते हुए लिखा- ‘बाइक सवार और पिछली सवारी दोनों बिना हेलमेट के हैं। मुंबई पुलिस कृपया ध्यान दें!’ तीसरे फैन ने लिखा- सर प्लीज हेलमेट पहनें। चौथे फैन ने लिखा- हेलमेट नहीं पहनने पर कार्रवाई करनी चाहिए। ऐसा लगता है कि उन्होंने ट्रैफिक के नियम तोड़े हैं। मुझे उम्मीद है कि पुलिस कार्रवाई करेगी और दिखाएगी कि हर कोई एक समान है।
बिना हेलमेट लिफ्ट लेने के लिए ट्रोल हुईं अनुष्का 
बिना बाइक बॉडीगार्ड से लिफ्ट लेने के कारण अनुष्का भी ट्रोलिंग का शिकार हो रही हैं। एक यूजर ने कमेंट सेक्शन में लिखा- न मैडम ने हेलमेट पहना है और न उनके बॉडीगार्ड ने। दूसरे यूजर ने लिखा- ‘क्या मुंबई में हेलमेट की जरूरत नहीं है?’ तीसरे यूजर ने लिखा- क्या अमीर और फेमस लोगों के लिए हेलमेट न पहनने पर कोई फाइन नहीं लगता है? चौथे यूजर ने मुंबई पुलिस के टैग करते हुए लिखा- हेलमेट कौन पहनेगा? RTO पुलिस इन लोगों से बड़ा फाइन वसूलना चाहिए।
अमिताभ को याद आए पुराने दिन, बोले-बाइक पर बैठने का मजा कभी कम नहीं होगा
सोमवार को तस्वीरें शेयर करते हुए बिग बी ने कैप्शन में लिखा- 'मैं इन्हें नहीं जानता, लेकिन फिर भी इन्होंने मेरी मदद की। पीली टी-शर्ट, शॉर्ट्स और कैप पहने इस व्यक्ति का शुक्रिया कि इन्होंने खुशी-खुशी मुझे अपनी बाइक में बैठा लिया और मैं सही टाइम पर लोकेशन पर पहुंच गया।' 
वहीं, बिग बी ने एक ब्लॉग भी शेयर किया जिसमें उन्होंने कहा कि इस बाइक राइड ने उन्हें कॉलेज के पुराने दिनों की याद दिला दी। एक्टर ने बताया कि वो हर हफ्ते बाइक पर अपने कॉलेज के दोस्तों से मिलने जाया करते थे। बाइक चलाने और बाइक पर बैठने में जो मजा है वो कभी भी कम नहीं हो सकता। मुझे आज उन दिनों की याद आ गई जब ग्रुप पिकनिक पर जाने के लिए कभी-कभी फैमिली की कार भी मिल जाया करती थी, लेकिन अब वो वक्त गुजर चुका है। अब हर कदम संभाल के और आराम से रखना होता है। आज भी कभी-कभी मेरा मन करता है कि मैं खुद गाड़ी चलाकर काम पर जाऊं।